b"\n_START_ARTICLE_\nGiovanni Ribisi\n_START_SECTION_\nBiografia\n_START_PARAGRAPH_\nRibisi comen\xc3\xa7\xc3\xa0 la seva carrera a la televisi\xc3\xb3 per cable, amb rols secundaris o com a convidat en nombroses s\xc3\xa8ries, incloent The Wonder Years i My Two Dads. Finalment va aconseguir destacar amb un memorable paper com a estrella convidada en un episodi de The X-Files i en el paper secundari de Frank Buffay Jr, germ\xc3\xa0 de Phoebe Buffay (Lisa Kudrow) a Friends. _NEWLINE_A m\xc3\xa9s va fer la veu del Tinent Elder en el videojoc Call of Duty. M\xc3\xa9s recentment ha aparegut en dos episodis de My Name is Earl. Va participar en el film El vol del F\xc3\xa8nix (2004), una de les seves millors actuacions._NEWLINE_Ribisi es va casar amb l'actriu Mariah O'Brien el 1997 i van tenir una nena, Lucia. Es van divorciar el 2001. El 2007, va comen\xc3\xa7ar una relaci\xc3\xb3 amb la cantant indie rock \xc2\xa0Cat Power. Van viure junts cinc anys abans de donar per acabada la seva relaci\xc3\xb3. Ribisi es va casar amb la model anglesa Agyness Deyn el 16 de juny de 2012, i es van divorciar el gener de 2015."